**Zápisnica zo zasadnutia Obecného zastupiteľstva v obci Hrabovke konaného**

**dňa 09.10. 2018 o 17.00 hod. v sále KD**

**Prítomní:** Eva Mráziková, starostka obce

**Poslanci:** Jana Hamajová, Róbert Chmelina, Michal Jakab, Ladislav Šnobel, Andrea Babirádová-prítomná od bodu 3

**Hlavná kontrolórka:** Ing. Katarína Orságová

**Program:**

1. Otvorenie zasadnutia

2. Určenie zapisovateľa a overovateľov zápisnice

3. Kontrola uznesení z predchádzajúceho zasadnutia

4. Výročná správa za rok 2017

5. Úprava rozpočtu k 30.9.2018

6. Kolaudácia verejného vodovodu-informácia

7. Oddychová zóna-informácia

8. Zhrnutie činnosti obecného zastupiteľstva

9. Rôzne

10. Záver

**1. Otvorenie zasadnutia**

Zasadnutie obecného zastupiteľstva otvorila a viedla starostka obce Eva Mráziková, ktorá prítomných poslancov oboznámila s programom zasadnutia obecného zastupiteľstva a dala ho na odsúhlasenie. Poslanci program schválili.

**Prítomní: 4 Za: 4 Proti: 0 Zdržal sa : 0**

**2. Určenie zapisovateľa a overovateľov zápisnice**

Overovatelia: Michal Jakab, Róbert Chmelina

Zapisovateľka: Mgr. Janka Štefánková, pracovníčka obecného úradu

Obecné zastupiteľstvo v Hrabovke **schvaľuje** overovateľov a zapisovateľku.

**Hlasovanie:**

**Prítomní: 4 Za: 4 Proti: 0 Zdržal sa: 0**

**3. Kontrola uznesení z predchádzajúceho zasadnutia**

Hlavná kontrolórka podala správu o kontrole plnenia uznesení z predchádzajúceho zasadnutia obecného zastupiteľstva. Počas tohto bodu prišla poslankyňa Babirádová. Prítomní poslanci zobrali správu o kontrole na vedomie.

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**4. Výročná správa za rok 2017**

Na rokovanie obecného zastupiteľstva bola predložená Výročná správa obce Hrabovka za rok 2017. Poslanci sa oboznámili s materiálom a zobrali tento **na vedomie**.

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**5. Úprava rozpočtu k 30.9.2018**

Na rokovanie obecného zastupiteľstva bol predložený návrh na úpravu rozpočtu u položiek, ktoré boli čerpané na opravy vodovodu a výmenu vodomerov v obci Hrabovka, taktiež položky spojené s úhradou nákladov na kolaudáciu verejného vodovodu. Návrh tvorí prílohu zápisnice.

Poslanci predložený návrh na úpravu rozpočtu k 30.9.2018 **schválili.**

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**6. Kolaudácia verejného vodovodu**

Starostka podala poslancom informáciu o priebehu kolaudácie verejného vodovodu, ktorá bola začiatkom októbra. Je potrebné doplniť ešte niektoré podklady a dokumenty a je predpoklad, že kolaudácia prebehne bez pripomienok. Po jej uskutočnení bude nasledovať etapa vysporiadania pozemkov a zápis do katastra. Poslanci zobrali informáciu bez pripomienok **na vedomie.**

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**7. Oddychová zóna-informácia**

Obec Hrabovka dostala informáciu o zaregistrovaní žiadosti o NFP k projektu „Oddychová zóna“ od Pôdohospodárskej platobnej agentúry a jej postúpení na vyhodnotenie. V súčasnej dobe sa dokladali ešte ďalšie podklady potrebné k vyhodnoteniu a je predpoklad, že toto prebehne v najbližšom období. Informáciu zobrali poslanci bez pripomienok **na vedomie**.

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**8. Zhrnutie činnosti obecného zastupiteľstva**

Starostka v krátkosti zhrnula činnosť obecného zastupiteľstva za uplynulé obdobie. Pozitívne hodnotila prístup poslancov k úlohám, ktoré pre obec a obecné zastupiteľstvo bolo potrebné plniť. Poďakovala im za spoluprácu a tým, ktorí chcú pokračovať ďalej, popriala veľa šťastia pri komunálnych voľbách, ktoré prebehnú v novembri 2018. Navrhla, aby sa obecné zastupiteľstvo stretlo ešte na jednom mimoriadnom zasadnutí, na ktoré bude predložený návrh rozpočtu na rok 2019 a roky 2020-2021. Termín bol predbežne určený na 26. októbra 2018. K tomu termínu bude vypracovaný a v zákonnej dobe zverejnený návrh rozpočtu. Poslanci s daným návrhom súhlasili. Zobrali na vedomie informáciu o činnosti obecného zastupiteľstva a schválili termín zasadnutia obecného zastupiteľstva.

**Hlasovanie:**

**Prítomní: 5**  **Za: 5 Proti: 0 Zdržal sa: 0**

**9. Rôzne**

\* V tomto bode starostka informovala o pokračovaní prípravy na spracovanie Územného plánu obce Hrabovka. V súčasnej dobe boli na obec Hrabovka doručené cenové ponuky ako podklad na vyhodnotenie cenových ponúk na spracovanie projektu územného plánu. Prípravu podkladov zabezpečuje obec na základe pokynov, ktoré dáva Ing. Arch. Mlynčeková. Je predpoklad, že začiatkom roka by bolo možné požiadať o dotáciu zo ŠR na predmetný územný plán obce Hrabovka.

\* Starostka informovala poslancov o rokovaniach na RVS Vlára-Váh. Prioritne sa jedná o nedodržanie zmluvných podmienok, z ktorých vyplývalo vybudovanie zvozového miesta pre obec Hrabovka.

\* Starostka informovala o postupe prác na výmene vodomerov a montáži spätných klapiek v domácnostiach, ktoré odoberajú vodu z verejného vodovodu.

**10. Záver**

Starostka obce ukončila rokovanie Obecného zastupiteľstva a poďakovala poslancom za účasť na zasadnutí Obecného zastupiteľstva v Hrabovke.

**Obecné zastupiteľstvo v Hrabovke**

**Uznesenie č. 24 - 31**

zo zasadnutia OZ v Hrabovke dňa 09.10.2018

***K bodu: Otvorenie zasadnutia***

**Uznesenie č. 24/2018**

Obecné zastupiteľstvo v Hrabovke s c h v a ľ u j e navrhnutý program zasadnutia obecného zastupiteľstva.

V Hrabovke, 09.10.2018

Eva Mráziková

starostka obce

***K bodu: Určenie zapisovateľa a overovateľov zápisnice***

**Uznesenie č. 25/2018**

Obecné zastupiteľstvo v Hrabovke **s c h v a ľ u j e** overovateľov Róberta Chmelinu, Michala Jakaba a zapisovateľku pracovníčku OcÚ Mgr. Janku Štefánkovú.

V Hrabovke, 09.10.2018

Eva Mráziková

starostka obce

***K bodu: Kontrola uznesení z predchádzajúceho zasadnutia***

**Uznesenie č. 26/2018**

Obecné zastupiteľstvo v Hrabovke **b e r i e n a  v e d o m i e** informáciu hlavnej kontrolórky obce o kontrole uznesení z predchádzajúceho zasadania.

V Hrabovke, 09.10.2018

Eva Mráziková

starostka obce

***K bodu: Výročná správa za rok 2017***

**Uznesenie č. 27/2018**

Obecné zastupiteľstvo v Hrabovke **berie na vedomie** prednesenú Výročnú správu obce Hrabovka za rok2017.

V Hrabovke, 09.10.2018

Eva Mráziková

starostka obce

***K bodu: Úprava rozpočtu k 30.9.2018***

**Uznesenie č. 28/2018**

Obecné zastupiteľstvo v Hrabovke **schvaľuje** rozpočtové opatrenie č. 4 ako úpravu rozpočtu k 30.9.2018.

V Hrabovke, 09.10.2018

Eva Mráziková

starostka obce

***K bodu: Kolaudácia verejného vodovodu-informácia***

**Uznesenie č. 29/2018**

Obecné zastupiteľstvo v Hrabovke **berie na vedomie** informácie o priebehu kolaudácia verejného vodovodu v obci Hrabovka.

V Hrabovke, 09.10.2018

Eva Mráziková

starostka obce

***K bodu: Oddychová zóna-informácia***

**Uznesenie č. 30/2018**

Obecné zastupiteľstvo v Hrabovke **berie na vedomie** informácie o postupe prác a príprave podkladov k žiadosti o NFP k projektu „Oddychová zóna“ .

V Hrabovke, 09.10.2018

Eva Mráziková

starostka obce

***K bodu: Zhrnutie činnosti obecného zastupiteľstva***

**Uznesenie č. 31/2018**

Obecné zastupiteľstvo v Hrabovke **berie na vedomie** informáciu k zhrnutiu svojej doterajšej činnosti a **schvaľuje** termín mimoriadneho zasadnutie obecného zastupiteľstva na 26.10.2018, kde bude predložený návrh rozpočtu na rok 2019 a roky 2020-2021.

V Hrabovke, 09.10.2018

Eva Mráziková

starostka obce

**Výpis z hlasovania poslancov OZ:**

|  |  |  |  |  |  |
| --- | --- | --- | --- | --- | --- |
| **Číslo** | **Babirádová** | **Chmelina** | **Jakab** | **Šnobel** | **Hamajová** |
| 24/2018 | **N** | **I** | **I** | **I** | **I** |
| 25/2018 | **N** | **I** | **I** | **I** | **I** |
| 26/2018 | **I** | **I** | **I** | **I** | **I** |
| 27/2018 | **I** | **I** | **I** | **I** | **I** |
| 28/2018 | **I** | **I** | **I** | **I** | **I** |
| 29/2018 | **I** | **I** | **I** | **I** | **I** |
| 30/2018 | **I** | **I** | **I** | **I** | **I** |
| 31/2018 | **I** | **I** | **I** | **I** | **I** |

**Vysvetlivky: I - za O – zdržal sa**

**X - proti N - neprítomní**

Overovatelia:

Róbert Chmelina .........................................

Michal Jakab .........................................

Zapísala:

Mgr. Janka Štefánková .........................................

Eva Mráziková starostka obce